Acu krāsa

Acu krāsa ir acs varavīksnenes krāsa, ko nosaka pigmentu tips un daudzums tajā. Acu krāsa ir viena no fenotipiskajām pazīmēm, kuru nosaka vairāku gēnu variācijas.

 Iedzimtība 
Uzskats, ka brūnā acu krāsa vienmēr ir dominanta, bet zilā acu krāsa ir vienkārša recesīva iezīme, ir novecojis. Acu krāsas pārmantošanā ir iesaistīti vismaz 16 gēni,White, D., Rabago-Smith, M. Genotype–phenotype associations and human eye color. J Hum Genet 56, 5–7 (2011) tomēr ar melanīna produkciju saistītā OCA2 gēna polimorfismi izskaidro lielāko daļu cilvēka acu krāsas variāciju no brūni melnas līdz zaļai un zilai.David L.  Duffy, et al. A Three–Single-Nucleotide Polymorphism Haplotype in Intron 1 of OCA2 Explains Most Human Eye-Color Variation. Am J Hum Genet. 2007 Feb;80(2):241-52. doi: 10.1086/510885. Epub 2006 Dec 20. PMID: 17236130; PMCID: PMC1785344.

 Latvijas iedzīvotāju pašvērtējums par savu acu krāsu 
2010. gadā publicētajā Latvijas iedzīvotāju aptaujā, kurā piedalījās 1572 cilvēki, 32% iedzīvotāju savu acu krāsu nosauca par pelēcīgi zilu, otra izplatītākā acu krāsa bija pelēcīgi zaļa (16% aptaujāto), zila (14%), brūna (10%), zaļganbrūna (11%) un zaļa (9%). Pēc šīs aptaujas datiem apmēram 2% Latvijas iedzīvotāju katra acs ir atšķirīgā krāsā.Latvijā populārākā acu krāsa – pelēkzila ir.lv, 2010. gada 10. septembrī

 Skatīt arī 
 Matu krāsa
 Ādas krāsa

 Atsauces 

 Ārējās saites 

 Acu krāsas ģenētika 

Kategorija:Acs
Kategorija:Ģenētika